Diari Oficial de la Generalitat Valenciana


Sumari del DOGV 7552, del 19-06-2015 (2015/5752)

RESOLUCIÓ de 29 de maig de 2015, del conseller d'Economia, Indústria, Turisme i Ocupació, per la qual s'amplia el crèdit destinat a finançar les ajudes previstes en l'Orde 39/2014, de 30 de desembre, per la qual es convoquen les ajudes per a les entitats intermèdies en matèria de comerç i artesania per a l'exercici 2015
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7552

Data del DOGV
:   19-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5752


Data del document
:   29-05-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 29 de maig de 2015, del conseller d'Economia, Indústria, Turisme i Ocupació, per la qual s'amplia el crèdit destinat a finançar les ajudes previstes en l'Orde 39/2014, de 30 de desembre, per la qual es convoquen les ajudes per a les entitats intermèdies en matèria de comerç i artesania per a l'exercici 2015 [2015/5752]  
Amb data 12 d'abril de 2013, es va publicar l'ORDE 8/2013, de 4 d'abril, de la Conselleria d'Economia, Indústria, Turisme i Ocupació, per la qual s'establixen les bases reguladores per a la concessió d'ajudes en matèria de comerç i artesania (DOCV 7002/12.04.2013).  
Mitjançant l'Orde 39/2014, de 30 de desembre, de la Conselleria d'Economia, Indústria, Turisme i Ocupació, es convoquen les ajudes per a les entitats intermèdies en matèria de comerç i artesania per a l'exercici 2015 (DOCV 7451/27.01.2015). Esta convocatòria va ser establida per mitjà de tramitació anticipada, de conformitat amb allò que disposa l'article 56 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
En l'article 6 de l'orde de convocatòria esmentada s'establixen els imports globals màxims amb els quals es finançarà cada una de les accions previstes en esta, de mode condicionat a l'existència de fons adequats i suficients en la Secció 11, Programa 761.10 Ordenació i promoció comercial. Així mateix s'establix que els dits imports globals màxims, podran ser ampliats en funció del pressupost disponible.  
  
Aprovada la Llei 8/2014, de 26 de desembre, de Pressupostos de la Generalitat, per a l'exercici 2015 i existint crèdit pressupostari disponible, tenint en compte l'interés de les activitats subvencionables per estes ajudes, en el marc de potenciació de la política de la Generalitat per a incrementar la competitivitat del comerç i l'artesania per mitjà de la col·laboració amb les entitats intermèdies i, en virtut del que disposa l'article 56.2 del Reial Decret 887/2006, anteriorment citat, resolc:  
  
  
Primer. Ampliació de crèdit i finançament d'ajudes  
Efectuar per a l'any 2015 una ampliació de l'import global màxim destinat a finançar les ajudes previstes en l'ORDE 39/2014, de 30 de desembre, de la Conselleria d'Economia, Indústria, Turisme i Ocupació, per la qual es convoquen les ajudes per a les entitats intermèdies en matèria de comerç i artesania per a l'exercici 2015, a càrrec de la línia pressupostària del programa 761.10, Ordenació i Promoció Comercial, i amb els imports següents:  
Capítol IV  
1. Línia T8009 Àrees urbanes d'excel·lència comercial:  
a) Ajudes previstes en el títol II capítol I, ampliació de 32.000,00 euros. Nou import global màxim de 152.000,00 euros.  
b) Ajudes previstes en el títol II capítol II, ampliació de 7.000,00 euros. Nou import global màxim de 57.000,00 euros.  
c) Ajudes previstes en el títol II capítol III, ampliació de 10.000,00 euros. Nou import global màxim de 30.000,00 euros.  
d) Ajudes previstes en el títol II capítol V, ampliació de 164.159,00 euros. Nou import global màxim de 664.159,00 euros.  
2. Línia T5799 Accions de millora de la qualitat en el comerç, emprenedoria i continuïtat empresarial, ajudes previstes en el títol II, capítol IV, ampliació de 46.000,00 euros. Nou import global màxim de 96.000,00 euros.  
  
Segon. Publicació  
Ordenar la publicació de la present resolució en el Diari Oficial de la Comunitat Valenciana.  
  
Tercer. Recurs  
Contra esta resolució, que posa fi a la via administrativa, podrà interposar-se recurs de reposició davant del mateix òrgan en el termini d'un mes comptador des de l'endemà de la publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, o bé directament recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.  
  
  
València, 29 de maig de 2015.- El conseller d'Economia, Indústria, Turisme i Comerç: Máximo Buch Torralva.